**Lähde mukaan vaikuttamaan – asetu ehdolle Tehyn ammattiosaston hallitukseen!**

Hyvät Tehyn jäsenet Pohjois-Savon hyvinvointialueella!

Ammattiosastouudistus on nyt toteutunut, ja hyvinvointialueellamme toimii nyt yksi suuri, yhteinen Tehyn ammattiosasto.  (Ao550 toimii syyskokoukseen saakka ja muut ammattiosastot lopettivat toimintansa 30.9.2025.)

On aika valita uusi hallitus kaudelle **6.11.2025–31.12.2028 uudelle ammattiosastolle!**

Tarvitsemme mukaan paikallisia toimijoita eri puolilta hyvinvointialuettamme. Hallitustyö tarjoaa mahdollisuuden vaikuttaa omaan ja kollegoiden edunvalvontaan sekä kehittää ammattiosaston toimintaa. Lisäksi pääset osaksi innostavaa ja vaikuttavaa porukkaa, jossa tehdään yhdessä merkityksellistä työtä. Hallitus kokoontuu pääasiassa Teamsin välityksellä, joten välimatka ei ole este osallistumiselle.

Hallitukseen valitaan

**14 varsinaista jäsentä** ja **14 yleisvarajäsentä**

**Ehdokasasettelu** **8.10.2025 klo 08.00 – 22.10.2025 klo 12.00**.

**Puheenjohtaja ja hallitus valitaan syyskokouksessa 6.11.2025**

**Hallituksen vaali toteutetaan sähköisesti 27.10-6.11.2025**

**Asetu rohkeasti ehdolle!**

Ilmoittaudu lähettämällä allekirjoitettu ehdokasasiakirja sähköpostitse osoitteeseen **ao580@tehy.net**. Voit skannata tai kuvata asiakirjan ja ilmoittautua joko varsinaiseksi tai varajäsenehdokkaaksi. (Sähköinen vaali toteutetaan tarvittaessa jos ehdokkaista tulee yli 14+14.) Ehdokasasiakirja liitteenä.

Vaalikelpoisuuden voit tarkistaa jäsenrekisteristä.

Aikaisempaa kokemusta ei tarvita – Tehy kouluttaa uudet toimijat keväällä 2026!

Ilman hallituksen jäseniä ei ole paikallista ammattiosastoa. Sinun panoksesi voi tehdä suuren eron – tule mukaan rakentamaan vahvaa ja vaikuttavaa Tehyn Pohjois-Savon hyvinvointialueen ammattiosastoa (580).

Terveisin

vaalilautakunta

Lisätietoja:
[Etusivu - Tehyn Pohjois-Savon hyvinvointialueen ammattiosasto](https://mj.tehy.fi/lnk/AU8AAH5LMoAAAAAAAAAAAGzTHAgAARpds44AAAAAAAij9wBo5WOetV2vHkw7RR-DrKix1TORFQAHJDo/1/qk4bDOj0r_c2B46nXB0fNQ/aHR0cHM6Ly9hbzU4MC50ZWh5LmZpLw)

Ps. Syyskokous pidetään hybridikokouksena kolmessa kaupungissa; Iisalmi, Kuopio ja Varkaus. Ilmoittautuminen ruokailuun on auki nettisivujen jäsenhuoneella.

Ota seurantaan meidän sometilit. (nimet päivitetään myöhemmin)
**Sähköposti:**ao580(at)tehy.net
**Ammattiosaston**puh. **0400 247 550**
**Facebook:**Tehyn Pohjois-Savon sairaanhoitopiirin ao 550
**Instagram:**@tehyn\_pohjois\_savon\_ao550